google/wiki40b huggingface dataset:
Αλεξάντρ Αλφόνς

Βιογραφία

Παίκτης έχοντας ξεκινήσει από πολύ μικρή ηλικία την ενασχόληση με το ποδόσφαιρο μέσω ερασιτεχνικού σωματείου με έδρα το Σανουά, την G.A.F.E.P, ενώ στη συνέχεια την ΚΣΜ Ωμπόν, στην πορεία εντάχθηκε στα τμήματα υποδομής της Σαιν-Λε, η οποία βρισκόταν εντός της ευρύτερης περιοχής του Παρισιού. 
Ο Φιλίπ Ρομιέ του πρότεινε να μετακομίσει στη Σεντάν, ωστόσο ο νεαρός προτίμησε τελικά την Γκρενόμπλ. Δίχως να μπορέσει να αγωνιστεί σε κάποια αναμέτρηση της πρώτης ομάδας, παραχωρήθηκε ως δανεικός για την σεζόν 2003-2004, στην ελβετική Καρούζ, ώστε οι διοικούντες την Γκρενόμπλ να μπορούν να τον παρακολουθούν καλύτερα. Μετά από τον δανεισμό του αυτόν, έλυσε την συνεργασία του με την Γκρενόμπλ υπέγραψε συμβόλαιο συνεργασίας με την ΦΚ Λα Σω-ντε-Φον.
Έχοντας πραγματοποιήσει μια πολύ καλή σεζόν (πέτυχε 17 τέρματα), αποκτήθηκε το καλοκαίρι του 2005 από την ΦΚ Ζυρίχη. Τρίτος επιθετικός του συλλόγου πίσω από τους Ράφαελ και Αλχασάν Κεϊτά, κατάφερε σταδιακά να πείσει με τις ικανότητές του και να βρει θέση στην αρχική ενδεκάδα του συλλόγου. Με την ομάδα της Ζυρίχης, κατέκτησε τρεις φορές το ελβετικό πρωτάθλημα (2006, 2007, 2009) και συμμετείχε στο Τσάμπιονς Λιγκ. Η ομάδα του αποκλείστηκε στον δεύτερο προκριματικό γύρο της διοργάνωσης για την σεζόν 2006-2007 και στον τρίτο προκριματικό την αμέσως επόμενη σεζόν. Αγωνιζόμενη, πλέον, στο Κύπελλο ΟΥΕΦΑ, η Ζυρίχη στην συνέχεια της διοργάνωσης αποκλείστηκε στη φάση των 32. Στη διάρκεια του Τσάμπιονς Λιγκ της σεζόν 2009-2010, η Ζυρίχη κατάφερε να πάρει την πρόκριση για την φάση των ομίλων της διοργάνωσης. Εκεί, ο Αλφόνς κατάφερε να πετύχει ένα τέρμα στην συντριβή της ομάδας του με σκορ 6-1 από την Μαρσέιγ. 
Στις 24 Ιανουαρίου 2012, εκμεταλλεύτηκε την περίοδο της χειμερινής μεταγραφικής περιόδου για να επιστρέψει στην Γαλλία, υπογράφοντας συμβόλαιο συνεργασίας με την Μπρεστ η οποία έψαχνε αντικαταστάτη για τον Νολάν Ρου, ο οποίος είχε μόλις αποχωρήσει με προορισμό την Λιλ. Υπέγραψε συμβόλαιο διάρκειας δυόμισι ετών με τον βρετονικό σύλλογο, έναντι ενός ποσού που υπολογίζεται στα 500.000 ευρώ.
Αγωνίστηκε με την Εθνική Γουαδελούπης στη διάρκεια του Gold Cup 2009.
2847 Παρβάτι

Φυσικά χαρακτηριστικά

Τα φυσικά χαρακτηριστικά της Παρβάτι είναι άγνωστα.
Ποδηλατικό Καρναβάλι

Συμμετοχές σε άλλα Καρναβάλια

Τον Ιανουάριο του 2011 σε συνεργασία με τον Πολιτιστικό και Περιβαλλοντικό Σύλλογο Καστοριάς “Σπασμένο Ρόδι”, το Ποδηλατικό Καρναβάλι συμμετείχε στο Καστοριανό Καρναβάλι “Ραγκουτσάρια” με τις “Νύφες του Θερμαϊκού και της Λίμνης” ζητώντας καθαρότερα νερά αντίστοιχα.
Το 6ο Ποδηλατικό Καρναβάλι 2015 αφιερώθηκε στην μνήμη της Ελένη Τσαδήλα (Νένη), την ψυχή του Συλλόγου "Σπασμένο Ρόδι" Καστοριάς. Μιας πολύ σημαντική προσωπικότητα, για το περιβάλλον, τον πολιτισμό και την κοινωνία, που χάθηκε πρόωρα από καρκίνο.
Οάννης

Ο Οάννης (ή Ωάννης ή Οάννες) ήταν μια μυθική μορφή, μισός άνθρωπος και μισός ψάρι, με ανθρώπινη φωνή και πολλές γνώσεις για την Αρχιτεκτονική, την καλλιέργεια της γης και γενικά όλες τις τέχνες κι επιστήμες.

Ιστορικές κ.α. αναφορές

Ο Βηρωσός γράφει τον 3ο αιώνα π.Χ. στα Βαβυλωνιακά ότι σύμφωνα με τα βαβυλωνιακά αρχεία, ο Οάννης είχε σώμα ψαριού και κατοικούσε στον Περσικό κόλπο. Την ημέρα έβγαινε από το νερό και δίδασκε τους ανθρώπους τη γραφή, τις τέχνες και τις διάφορες επιστήμες χωρίς να τρώει, ενώ τη νύχτα ξαναγύριζε μέσα στη θάλασσα. Στην Κόλαση του Δάντη ταυτίζεται με τον σημιτικό θεό Δαγών, όμως οι σύγχρονοι ερευνητές απορρίπτουν αυτή την ταύτιση.

Η προέλευση του ονόματος

Παλιότερα εθεωρείτο ότι το όνομα "Οάννης" προερχόταν από αυτό του αρχαίου βαβυλωνιακού θεού Έα.  Πια έχει γίνει γνωστό ότι είναι η εξελληνισμένη μορφή του βαβυλωνιακού "Ουάννα" (Uanna) ή "Ουάν" (Uan), ενός ονόματος που χρησιμοποιήθηκε σε κείμενα της βιβλιοθήκης του Ασουρμπανιπάλ για να δηλώσει τη μυθική μορφή του Αντάπα.  Ο Αντάπα ήταν ο πρώτος από τους προκατακλυσμιαίους απκάλλου της Μεσοποταμίας, θνητός γιος του βαβυλωνιακού θεού Έα. Ο Έα, σοφός θεός της πόλης Εριντού, είχε στείλει αυτούς τους επτά σοφούς για να διδάξουν στους ανθρώπους τις επιστήμες, ενώ ο Αντάπα δίδαξε πώς πρέπει να γίνονται σωστά οι θρησκευτικές τελετές ως ιερέας του ναού Ε'Απσού στην Εριντού.

Σύγχρονες ερμηνείες

Στη σημερινή εποχή ο Οάννης θεωρείται από κάποιους υπαρκτό ον με εξωγήινη προέλευση.
Πάτζον

Θαλασσινό

Στα Κορεάτικα το θαλασσινό πάτζον ονομάζεται χέμουλ πάτζον.
Πανελλήνιο πρωτάθλημα στίβου ανδρών 1979

Το 65ο Πανελλήνιο πρωτάθλημα στίβου ανδρών 1979 διεξήχθη από 13 ως 15 Ιουλίου στο Καυτανζόγλειο Στάδιο, στη Θεσσαλονίκη, μαζί με το αντίστοιχο πανελλήνιο πρωτάθλημα στίβου γυναικών 1979. Πρωταθλητής αναδείχθηκε ο Ηρακλής Θεσσαλονίκης για τρίτη φορά στην ιστορία της διοργάνωσης.

Χρονικό των αγώνων

Στους αγώνες μετείχαν 654 αθλητές και 224 αθλήτριες σωματείων από όλη την Ελλάδα και την Κύπρο και χαρακτηρίστηκαν ως η ωραιότερη διοργάνωση από πλευράς συμμετοχής και επιδόσεων των τελευταίων χρόνων. Το πανελλήνιο πρωτάθλημα μαραθωνίου διεξήχθη χωριστά, στις 6 Απριλίου, στην κλασική διαδρομή, παράλληλα με τον διεθνή μαραθώνιο. Όλα τα υπόλοιπα αγωνίσματα (και τα 20.000μ βάδην και δέκαθλο) διεξήχθησαν κατά το τριήμερο των πανελληνίων αγώνων.
Στους αγώνες εμφανίστηκαν ξανά δυνατοί οι εκτός Λεκανοπεδίου σύλλογοι, από τη Θεσσαλονίκη, την Κύπρο και τις επαρχιακές πόλεις. Στη μάχη της βαθμολογίας επικράτησε ο "γηπεδούχος" Ηρακλής Θεσσαλονίκης με 4 βαθμούς διαφορά από τον δεύτερο Παναθηναϊκό.
BMW X7

Πρώτη γενιά (G07, 2018 - σήμερα)

Το X7 ανακοινώθηκε για πρώτη φορά από τη BMW το Μάρτιο του 2014. Η BMW παρουσίασε μια προεπισκόπηση του επερχόμενου X7 με την παρουσίαση του Concept X7 iPerformance στο Διεθνές Σαλόνι Αυτοκινήτου της Φρανκφούρτης τον Σεπτέμβριο του 2017.

Εισαγωγή

Παρουσιάστηκε επισήμως στις 17 Οκτωβρίου 2018, με προ-παραγγελίες που άρχισαν τότε και μάλιστα γίνονταν on-line. Η μαζική παραγωγή του, ξεκίνησε τον Μάρτιο του 2019 και μέσα στον ίδιο μήνα το X7 έφτασε στις πρώτες αντιπροσωπείες.
Η παραγωγή του BMW X7 γίνεται στο εργοστάσιο της BMW που είναι γνωστό ως US Manufacturing Company και βρίσκεται στο Greer, Νότια Καρολίνα, ΗΠΑ. Το X7 έχει αποκλειστικά 3 σειρές καθισμάτων και είναι κατασκευασμένο στην ίδια πλατφόρμα BMW CLAR με το BMW X5 G05.
Κρέστενα

Ιστορία

Ο Αθηναίος ιστορικός Ξενοφώντας εγκαταστάθηκε στην περιοχή το 392 π.Χ. και εκεί έγραψε ένα πολύ μεγάλο μέρος από το σημαντικό του έργο. Ιδιαίτερη ήταν η σχέση της περιοχής με την Αρχαία Ολυμπία, η οποία χωρίζεται από αυτήν με τον Αλφειό ποταμό. Ο ιστορικός Παυσανίας αναφέρει ότι κομμάτι της επιμέλειας των αγώνων είχαν κάτοικοι του Σκιλλούντα, ενώ ο πρώτος ναός που κτίστηκε στην Αρχαία Ολυμπία ήταν ο Ναός της Ήρας, προσφορά των κατοίκων της περιοχής.

Αθλητισμός

Ο Αθλητικός Όμιλος Ξενοφών που ιδρύθηκε το 1961 είναι ο κύριος εκπρόσωπος της κωμόπολης στα τοπικά ποδοσφαιρικά πρωταθλήματα της Ε.Π.Σ. Ηλείας. Μάλιστα, την περίοδο 2008-09 ο Ξενοφών αναδείχθηκε πρώτος στην Α΄ Κατηγορία ΕΠΣ Ηλείας και την επόμενη σεζόν (2009-2010) αγωνίσθηκε στο Περιφερειακό Πρωτάθλημα (στον 6ο όμιλο), καταλαμβάνοντας την 15η θέση με 19 βαθμούς και τέρματα 14 υπέρ, 46 κατά.
Αλέξης Βιλαέτης

Βιογραφικά στοιχεία

Γεννήθηκε στον Πύργο Ηλείας και μέλος της πολιτικής οικογένειας Βιλάετη. Ήταν αδερφός του Λύσανδρου Βιλαέτη. Εξελέγη βουλευτής Ηλείας στις εκλογές του 1862 και επανεξελέγη σε αυτές του 1865.
Βαλκανικό κύπελλο συλλόγων 1990-91

To Bαλκανικό Κύπελλο Συλλόγων 1990-91 ήταν το 25ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία πήραν μέρος έξι σύλλογοι βαλκανικών κρατών. Η διοργάνωση διεξήχθη με σύστημα διπλών αγώνων νοκ-άουτ, ως το διπλό τελικό. Το Κύπελλο κατέκτησε η Ίντερ Σίμπιου από τη Ρουμανία, για πρώτη φορά στην ιστορία της. Στον τελικό αντιμετώπισε την Μπουντουσνόστ Τίτογκραντ (σημερινή Ποντγκόριτσα) από το Μαυροβούνιο της τότε ενιαίας Γιουγκοσλαβίας. Η διοργάνωση διεξήχθη στη σεζόν 1990-91 από το Σεπτέμβριο 1990 ως τον Απρίλιο 1991.
Μαρουλοσαλάτα

Η μαρουλοσαλάτα είναι σαλάτα της ελληνικής κουζίνας με ψιλοκομμένο μαρούλι (τύπου Ρωμάνα ή Κως), κρεμμυδάκια, λαδόξυδο ή λαδολέμονο, αλάτι και άνηθο. Μαζί με τη χωριάτικη είναι οι δύο πιο διαδεδομένες σαλάτες στην Ελλάδα.

Ονομασία

Η λέξη μαρουλοσαλάτα στην ελληνική γλώσσα σημαίνει σαλάτα από μαρούλι
χωρίς να περιορίζεται αποκλειστικά σε μία, ωστόσο στην ελληνική παραδοσιακή κουζίνα δεν υπάρχει μεγάλη ποικιλία σε φαγητά και ειδικότερα σαλάτες από μαρούλι. Ιδιαίτερα σε ελληνικά εστιατόρια του εξωτερικού η προσθήκη του στη σαλάτα θεωρείται ένδειξη απόκλισης από την αυθεντική ελληνική κουζίνα, δικαιολογείται όμως για πιάτα που σερβίρονται παραδοσιακά με την κλασική μαρουλοσαλάτα.

Λογοτεχνία

-Και ξέρεις, ρε σύ ρε, γιατί στη μαρουλοσαλάτα αφήνουν ολόκληρα τα φύλλα;

-Από τεμπελιά, ρε συ, οι αφιλότιμοι, βαριέται, ρε, ό Γάλλος να κόψει το μαρουλάκι ψιλό ψιλό.
— Μιμίκα Κρανάκη, Φιλέλληνες (Μορφωτικό Ίδρυμα Εθνικής Τραπέζης, 1998)
Στο λαϊκό παραμύθι «Ο λύκος η αλεπού και ο γάιδαρος» η μαρουλοσαλάτα χωρίς λαδόξυδο παρουσιάζεται στο γάιδαρο-θύμα σαν θανάσιμη αμαρτία με τη χαρακτηριστική στιχομυθία
- Έφαγες το μαρουλόφυλλο χωρίς λάδι, χωρίς ξύδι

- και πως δεν επνιγήκαμε σε τούτο το ταξίδι!
Αναφορές στη μαρουλοσαλάτα με ιδιαίτερη έμφαση στη λιτότητά της γίνονται και στα έργα των Κώστα Βάρναλη και Μ. Καραγάτση. Χαρακτηριστικές  περιγραφές κάνουν η Μιμίκα Κρανάκη και ο Χρίστος Ζουράρις.
Αλέξανδρος των Μεδίκων

Βιογραφία

Γεννήθηκε στη Φλωρεντία και αναγνωρίστηκε από την πλειονότητα των συγχρόνων του ως ο μόνος γιος του Λαυρέντιου Β΄ δούκα του Ουρμπίνο. Λιγότεροι θεώρησαν ότι στην πραγματικότητα ήταν ο νόθος γιος του Ιούλιου των Μεδίκων (μετέπειτα Πάπα Κλήμη Ζ΄), ανιψιού του Λαυρέντιου Α΄ του Μεγαλοπρεπή.
Ιστορικοί, όπως ο Κρίστοφερ Χίμπερτ, υποστήριξαν ότι μητέρα του ήταν μια υπηρέτρια αφρικανικής καταγωγής, η Σιμονέτα ντα Κολεβέτσιο, που εργαζόταν για την οικογένεια των Μεδίκων. Το υποκοριστικό «ο Μαυριτανός» (il Moro), θεωρείται ότι προέρχεται από το σκουρόχρωμο δέρμα του.
Όταν ο αυτοκράτορας Κάρολος Ε΄ λεηλάτησε τη Ρώμη το 1527, οι Φλωρεντιανοί εκμεταλλεύθηκαν το γεγονός προκειμένου να επανιδρύσουν τη Δημοκρατία τους. Έτσι, τόσο ο Αλέξανδρος όσο και ο 2ος εξάδελφός του Ιππόλυτος εγκατέλειψαν την Φλωρεντία μαζί με υποστηρικτές τους. Ο πάπας Κλήμης Ζ΄ τελικώς σύναψε ειρήνη με τον αυτοκράτορα και, με την υποστήριξη των αυτοκρατορικών στρατευμάτων, κατόρθωσε να καταλάβει τη Φλωρεντία το καλοκαίρι του 1530 και να επαναφέρει στην εξουσία τους Μεδίκους.
Ο Κλήμης Ζ΄ ανέθεσε τη διακυβέρνηση της Φλωρεντίας στον δεκαεννιάχρονο τότε Αλέξανδρο. Ο Αλέξανδρος έφτασε στην πόλη για να αναλάβει την εξουσία στις 5 Ιουλίου 1531 και εννέα μήνες αργότερα απέκτησε τον τίτλο του δούκα της Φλωρεντίας, κατόπιν εντολής του αυτοκράτορα Καρόλου.
Από τον αριθμό των εχθρών του και των εξορίστων συμπεραίνεται ότι η διακυβέρνησή του ήταν σκληρή, διεφθαρμένη και ακατάλληλη, μια θεώρηση όπου έχει προκαλέσει διαφωνίες ανάμεσα στους μεταγενέστερους ιστορικούς. Ένα κτίσμα της περιόδου του, που μερικές φορές επισημαίνεται ως ένα σύμβολο της καταπίεσης από τους Μεδίκους, είναι η επιβλητική Φορτέτσα ντα Μπάσο. 
Το 1535 η Φλωρεντιανή αντιπολίτευση έστειλε τον Ιππόλυτο να απευθύνει έκκληση προς τον Κάρολο Ε΄ εναντίον ορισμένων δράσεων του δούκα, όμως ο Ιππόλυτος πέθανε καθ΄ οδόν. Φήμες αργότερα ήθελαν να δηλητηριάστηκε με εντολή του Αλεξάνδρου.
Ο αυτοκράτορας υποστήριξε τον Αλέξανδρο εναντίον των δημοκρατικών και το 1536 πάντρεψε την νόθη κόρη του, Μαργαρίτα της Αυστρίας, με τον δούκα της Φλωρεντίας. Ο Αλέξανδρος φαίνεται να έμεινε όμως πιστός σε μια ερωμένη του, την Ταντέα Μαλασπίνα, με την οποία απέκτησε δύο παιδιά. Απέκτησε επίσης μια κόρη λίγο μετά το θάνατό του, της οποίας η μητέρα δεν είναι γνωστή.
Το 1537 ο 4ος εξάδελφός του, Λορεντσίνο των Μεδίκων, τον δολοφόνησε. Εξαιτίας φόβων πιθανής εξέγερσης, αξιωματούχοι των Μεδίκων τύλιξαν το πτώμα του Αλέξανδρου σε ένα χαλί και το έθαψαν βιαστικά στο ταφικό παρεκκλήσιο των Μεδίκων, στο ναό του Αγίου Λαυρεντίου. Ο Λορεντσίνο αργότερα δήλωσε ότι σκότωσε τον Αλέξανδρο υπέρ της δημοκρατίας. Όταν αυτοί που εναντιωνόταν στους Μεδίκους απέτυχαν να επαναφέρουν τη Δημοκρατία, ο Λορεντσίνο διέφυγε στη Βενετία, όπου δολοφονήθηκε με επιθυμία του Καρόλου Ε΄. Ο Αλέξανδρος ήταν ο τελευταίος άρρην απόγονος του κύριου κλάδου των Μεδίκων. Οι υποστηρικτές των Μεδίκων έκαναν επόμενο δούκα τον 4ο εξάδελφο του φονευθέντος, τον Κόζιμο Α΄ των Μεδίκων, από έναν πλάγιο κλάδο του Οίκου.
Πρωτάθλημα Ε.Π.Σ. Μακεδονίας 1938-39

Πρωταθλητής Μακεδονίας για την περίοδο 1938-1939 αναδείχθηκε ο Ηρακλής Ο Άρης έμεινε στη δεύτερη θέση της βαθμολογίας έχοντας επικρατήσει με 5-1 επί του ΠΑΟΚ. Ο κορυφαίος πρώην παίκτης του Άρη Νίκος Κίτσος είχε πλέον ενταχθεί στον Ηρακλή και με εκείνον πρωταγωνιστή η ομάδα του Γηραιού σημείωσε 2 νίκες επί του Άρη με σκορ 3-2 και 1-0.
Εκπαίδευση στην Τουρκική Δημοκρατία της Βόρειας Κύπρου

Η εκπαίδευση στη ΤΔΒΚ οργανώνεται από το Υπουργείο Εθνικής Παιδείας και Πολιτισμού. 5 χρόνια φοίτησης στην πρωτοβάθμια εκπαίδευση είναι υποχρεωτικά. Από το 2015, ο Κεμάλ Ντουρούστ είναι ο Υπουργός Εθνικής Παιδείας και Πολιτισμού.

Νηπιαγωγείο

Τα παιδιά στη ΤΔΒΚ, ηλικίας κάτω των 6 ετών, μπορούν να παρακολουθούν παιδικούς σταθμούς, δημόσιους ή ιδιωτικούς. Το νηπιαγωγείο δεν είναι υποχρεωτικό.

Δημοτικό σχολείο

Το Δημοτικό σχολείο παρέχει 5 χρόνια εκπαίδευσης για τα παιδιά μεταξύ των ηλικιών 6 και 11 ετών. Όλα τα δημοτικά σχολεία είναι δημόσια και δωρεάν.

Γυμνάσιο-λύκειο

Τα λύκεια παρέχουν τουλάχιστον εξαετή εκπαίδευση, όπου τα 3 πρώτα χρόνια αντιστοιχούν στο γυμνάσιο (Ortaokul). Υπάρχουν διαφορετικά είδη σχολείων στο τουρκοκυπριακό εκπαιδευτικό σύστημα, όπως τα πρότυπα δημόσια λύκεια, τα ιδιωτικά σχολεία, τα επιστημονικά λύκεια, τα επαγγελματικά λύκεια, τα τεχνικά λύκεια και τα καλλιτεχνικά σχολεία. Το 2008 υπήρχαν 18 γυμνάσια, 14 γυμνάσια και 12 επαγγελματικά λύκεια.
Νταγκ Χάμαρσκελντ

Θάνατος

Στις 18 Σεπτεμβρίου του 1961 ο γενικός γραμματέας του Ο.Η.Ε. Νταγκ Χάμαρσκελντ σκοτώθηκε μαζί με 13 συνεπιβάτες του, όταν το αεροσκάφος που τον μετέφερε από τη Λεοπολντβίλ (σημερινή Κινσάσα στο Κονγκό) προς την πόλη Ντόλα της Βόρειας Ροδεσίας, όπου θα συναντούσε τον Μωυσή Τσόμπε, συνετρίβη σε δασώδη περιοχή κοντά στα σύνορα Κονγκό-Ροδεσίας.
Τα ακριβή αίτια του δυστυχήματος δεν έγιναν ποτέ γνωστά, παρόλο που η εκδοχή της κατάρριψης του αεροσκάφους διατυπώθηκε επανειλημμένα. Ύστερα από συζητήσεις και διαξιφισμούς στον Ο.Η.Ε., προσωρινός γενικός γραμματέας εκλέχθηκε ο Βιρμανός Ου Θαντ, ο οποίος τον επόμενο χρόνο μονιμοποιήθηκε.
Ο θάνατος του Νταγκ Χάμαρσκελντ αποτέλεσε το θέμα του ντοκιμαντέρ με τίτλο "Πολιτικές δολοφονίες: Νταγκ Χάμαρσκελντ" (Political assassinations: Dag Hammarskjold), σκηνοθεσίας του Χανς Ρούντγκερ Μίνοου, και του βιβλίου "Ποιος σκότωσε τον Χάμαρσκελντ" (2011) της Βρετανίδας ερευνήτριας Σούζαν Γουίλιαμς.
Δημοκρατία (εφημερίδα)

Περιγραφή

Ιδεολογικά κινείται στον κεντροδεξιό χώρο, ωστόσο έχει επικριθεί από εφημερίδες και μέσα της Αριστεράς για υιοθέτηση ακροδεξιών και φιλοχουντικών θέσεων, αλλά και για αμφιλεγόμενες επιλογές προσφορών, όπως το CD της απολογίας του ηγέτη της Χούντας Γεωργίου Παπαδόπουλου και στρατευμένα βιβλία του ακροδεξιού πολιτικού χώρου, όπως για παράδειγμα των εκδόσεων Πελασγός του Ιωάννη Γιαννάκενα. Επίσης μοίρασε και βιβλίο του Κώστα Πλεύρη, σε μια έκδοση η οποία δεν ανάγραφε το όνομα του συγγραφέα, ο οποίος είχε πρωτοκυκλοφορήσει το βιβλίο το 2003, με τη Δημοκρατία να διαφημίζει πως αποτελούσε τη πρώτη έκδοση του βιβλίου. Ο τίτλος ήταν «Ο Λαός ξεχνά τι σημαίνει αριστερά».
Αρθρογράφοι της εφημερίδας έχουν διατελέσειhola que hace puto μεταξύ άλλων οι Μανώλης Κοττάκης, Φαήλος Κρανιδιώτης, Σάββας Καλεντερίδης, Σαράντος Καργάκος κλπ.
Σύμφωνα με τις μετρήσεις κυκλοφορίας εφημερίδων, οι πωλήσεις της Δημοκρατίας κυμαίνονται από 8.000 έως 12.000 φύλλα περίπου.
Ζαν Ντέσα

ΜΣΚ Ζίλινα

Τον Αύγουστο του 2011, πήρε μεταγραφή για την σλοβάκικη ΜΣΚ Ζίλινα, βάζοντας την υπογραφή του σε συμβόλαιο διάρκειας τεσσάρων ετών. Πραγματοποίησε το ντεμπούτο του με τη νέα του ομάδα στις 27 Αυγούστου 2011 σε αναμέτρηση για την Corgoň Liga απέναντι στην ΦΚ Ντούκλα Μπάνσκα Μπίστριτσα, μπαίνοντας στον αγωνιστικό χώρο ως αλλαγή στην θέση του Ρόμαν Γκέργκελ. Ο Ζαν Ντέσα είχε συνδεθεί, μέσω μεταγραφικών σεναρίων, με την Μπόκα Τζούνιορς και την ΦΚ Βασιλεία προτού πάρει μεταγραφή για τη νυν ομάδα του.

Μονπελιέ ΣΚ

Τον Αύγουστο του 2013, αποκτήθηκε από την γαλλική Μονπελιέ ΣΚ, βάζοντας την υπογραφή του σε συμβόλαιο μονοετούς διάρκειας.
Λουκίλλα

Βιογραφία

Η Λουκίλλα γεννήθηκε και μεγάλωσε στη Ρώμη, ήταν η δίδυμη αδέλφη του Γέμμελου Λούκιλλου και το τρίτο παιδί και η δεύτερη κόρη του αυτοκράτορα Μάρκου Αυρήλιου και της Φαυστίνας της Νεότερης. 
Ήταν εγγονή του αυτοκράτορα Αντωνίνου Πίου και της αυτοκράτειρας Φαυστίνας της Πρεσβύτερης από την πλευρά της μητέρας της, ενώ από την πλευρά του πατέρα της, της Δομίτιας Λουκίλλας και του πραίτωρα Μάρκου Άννιου Βέρου.
Το 161 σε ηλικία περίπου 11 και δεκατριών ετών, ο πατέρας της κανόνισε τον γάμο της με τον συν-κυβερνήτη του Λούκιο Βέρο. Ο Βέρος ήταν δεκαοκτώ χρόνια μεγαλύτερος της και παντρεύτηκαν στην Έφεσο το 164. Με τον γάμο έλαβε τον τίτλο της Αυγούστας και έγινε Αυτοκράτειρα της Ρώμης. Η Λουκίλλα χάρισε στον Βέρο τρία παιδιά: την Αυρηλία Λουκίλλα, την Λουκίλλα Πλαύτια και τον Λούκιο Βέρο. 
Η Λουκίλλα ήταν μια ισχυρή και αξιοσέβαστη γυναίκα και απολάμβανε το καθεστώς της. Ξόδευε πολύ χρόνο στη Ρώμη, ενώ ο Βέρος ήταν πολύ μακριά από τη Ρώμη, εκπληρώνοντας τα καθήκοντά του ως συν-κυβερνήτης. Ο Λούκιος Βέρος πέθανε γύρω στο 168/169, ενώ επέστρεφε από το πόλεμο σε περιοχή του Δούναβη και ως αποτέλεσμα η Λουκίλλα έχασε την ιδιότητά της ως αυτοκράτειρα.
Ως μια ασύνδετη σύνδεση με τον αυτοκράτορα Αυρήλιο και τον αείμνηστο αυτοκράτορα Βέρο και λόγω των γονέων της, η Λουκίλλα δεν προοριζόταν για μακρά χηρεία και έτσι, λίγο αργότερα, το 169 ο πατέρας της κανόνισε ένα δεύτερο γάμο για εκείνη με τον Τιβέριο Κλαύδιο Πομπηιανό Κουιντιανό από την Αντιόχεια.
Ήταν Συριανός Ρωμαίος που ήταν διπλός σύμβουλος και πολιτικός σύμμαχος στον πατέρα της, αλλά η Λουκίλλα και η μητέρα της ήταν ενάντια στο γάμο, εν μέρει επειδή ο Κουιντιανός είχε δύο φορές ηλικία της Λουκίλλας, αλλά και επειδή δεν ήταν της δική της ρωμαϊκής κοινωνικής τάξης, αν και προερχόταν από αρχηγούς της Ανατολής. Περίπου ένα χρόνο αργότερα, το 170, η Λουκίλλα τον Χάρισε ένα γιο, τον Πομπηιανό.
Η Λουκίλλα δεν ήταν ευτυχής που ζούσε την ήσυχη ζωή ενός απλού πολίτη στη Ρώμη και μισούσε την νύφη της Βρουτία Κρισπίνα.
Υπό το φως της ασταθούς κυριαρχίας του αδελφού της, το 182 η Λουκίλλα έγινε εμπλεκόμενη σε μια υπόθεση για να δολοφονήσει τον Κόμμοδο και να τον αντικαταστήσει με τον σύζυγό της και τον εαυτό της ως νέους ηγέτες της Ρώμης.
Ο Κόμμοδος διέταξε τους θανάτους των ανιψιών του Κουιντιανού και του Μάρκου Ουμμίδιου Κουαδράτου Άννιανου, και διέσωσε τη Λουκίλλα, την κόρη της και την Ουμμίδια Κορνιφίκια Φαυστίνα στο ιταλικό νησί Κάπρι. Έστειλε ένα εκατόνταρχο εκεί για να τους εκτελέσει αργότερα εκείνο το έτος. Ο γιος της Πομπηιανός δολοφονήθηκε αργότερα από Καρακάλλα.
Ο Αρχαίος των Ημερών

Ο Αρχαίος των Ημερών είναι ένα σχέδιο του Ουίλλιαμ Μπλέηκ που δημοσιεύθηκε αρχικά ως προμετωπίδα σε ένα έργο του 1794, Ευρώπη μια Προφητεία. Δείχνει τον Ούριζεν να σκύβει σε ένα κυκλικό σχέδιο με ένα σύννεφο σαν φόντο. Το προτεταμένο χέρι που κρατά ένα διαβήτη πάνω από το πιο σκοτεινό κενό από κάτω. Όπως σημειώνεται στο Life of William Blake του Γκίλκραϊστ, το σχέδιο ήταν «ένα το μοναδικό αγαπημένο του Μπλέικ και ως τέτοιο ήταν πάντα ευτυχής να το αντιγράφει». Ως εκ τούτου υπάρχουν πολλές σωζόμενες εκδοχές για το έργο, συμπεριλαμβανομένου ενός ολοκληρωμένου για τον Φρέντερικ Τέιθαμ μόνο εβδομάδες πριν από τον θάνατο του Μπλέικ.
Το Βρετανικό Μουσείο σημειώνει ότι ένα αντίγραφο, ανακτημένο το 1885, είχε αποκλειστεί από επιστημονικό κατάλογο έργων του Μπλέικ, του 1982, από τον Martin Butlin γεγονός που υποδεικνύει ότι ο συγγραφέας αμφέβαλε για την πατρότητά του.
Πρώιμοι κριτικοί του Μπλέικ σημείωσαν το έργο ως ένα από τα καλύτερα, και ένα από τα αγαπημένα του ίδιου του καλλιτέχνη. Μια περιγραφή από τον Ρίτσαρντ Τόμσον, στο Nollekens and His Times του John Thomas Smith, ήταν για «... ένα πολύ καλό δείγμα τέχνης, και πλησιάζει σχεδόν το μεγαλείο του Ραφαέλ ή του Μικελάντζελο» και ότι αντιπροσωπεύει το γεγονός που περιγράφεται στο Βιβλίο των Παροιμιών viii. 27, «όταν έθεσε το διαβήτη του πάνω στο πρόσωπο της γης» κατά την μετάφραση Βασιλέως Ιακώβου. Το θέμα λέγεται ότι ήταν ένα από τα «οράματα» που βιώνε ο Μπλέικ και είχε μια ιδιαίτερη ευχαρίστηση από την παραγωγή των εκτυπώσεων. Το αντίγραφο που ανατέθηκε από τον Τέιθαμ τις τελευταίες ημέρες της ζωής του Μπλέικ, για ποσό των χρημάτων που υπερέβαινε οποιαδήποτε προηγούμενη πληρωμή για το έργο του, χρωματίστηκε από τον καλλιτέχνη ενώ ήταν καθηλωμένος στο κρεβάτι του. Μετά τις αναθεωρήσεις του,  λέγεται ότι ο Μπλέικ,
το πέταξε, και με έναν αέρα πανηγυρικού θρίαμβου αναφώνησε, «Ορίστε, αυτό είναι! Δεν μπορώ να το φτιάξω.»
Η εικόνα χρησιμοποιήθηκε ως εξώφυλλο για το βιβλίο του Στήβεν Χώκινγκ Ο Θεός Δημιούργησε τους Ακέραιους.
Φρούτο του δράκου

Φρούτο του δράκου ή δρακόγια είναι η ονομασία των καρπών αρκετών κάκτων, κυρίως του γένους Υλοκέρεος (Hylocereus). Είναι δημοφιλές στην Νοτιοανατολική Ασία. Λέγεται επίσης φρούτο δράκος (dragon fruit) ή Πιτάγια (Pitaya), λόγω της εξωτερικής του επιφάνειας που θυμίζει τις φολίδες του δράκου. Εξωτερικά ο καρπός έχει ροζ χρώμα, ενώ το εσωτερικό του είναι άσπρο με μαύρους κόκκους που θυμίζουν ακτινίδιο.
Οι κάκτοι του γένους Υλοκέρεος κατάγονται από την Νότια και Κεντρική Αμερική και το Μεξικό. Οι κάκτοι καλλιεργούνται επίσης στην Νοτιοανατολική Ασία (Ινδονησία, Βιετνάμ, Ταϊβάν, Ταϊλάνδη, Σρι Λάνκα, Μπανγκλαντές και Μαλαισία). Επίσης, βρίσκονται στην ανατολική Μεσόγειο, κυρίως στο Ισραήλ, στην Τουρκία και στην Παλαιστίνη, τη βόρεια Αυστραλία, τη Χαβάη και τη νότια Κίνα. Οι κάκτοι μεταφέρθηκαν μαζί με τους Ευρωπαίους. Οι κάκτοι αυτού του είδους ανοίγουν τα άνθη τους κατά τη διάρκεια της νύχτας. 
Η γεύση του είναι υπόγλυκη και έχει ελάχιστες θερμίδες, ενώ βοηθάει και στο αδυνάτισμα. Καταναλώνεται ως φρούτο, τσάι, ή χυμός ο οποίος είναι πολύ δροσιστικός. Είναι αρκετά διαδεδομένο στις περιοχές της Ινδοκίνας. Το φρούτο δρακόγια είναι πλούσιο σε φυτικές ίνες, σίδηρο, ασβέστιο, φώσφορο, βιταμίνη E και βιταμίνη C. Δεν υπάρχουν προς το παρόν επαρκείς μελέτες που να επιβεβαιώνουν ότι το φρούτο του δράκου, βελτιώνει σημαντικά την όραση και βοηθάει  στα προβλήματα άσθματος, καθώς και στον βήχα.